open-index/open-wikipedia-markdown huggingface dataset:
Presidentvalget i Tyskland 1925

**Presidentvalget i Tyskland 1925** var det første valget til tysk president, kalt Reichspräsident. Den første presidenten, Friedrich Ebert (SPD) var blitt valgt indirekte (av parlamentet) i 1919, men Weimar-forfatningen bestemte at hans etterfølger skulle velges av «hele det tyske folk». Etter to stemmerunder, 29. mars og 26. april, ble Paul von Hindenburg valgt til president.

Den partiløse generalen Hindenburg var kandidat for en bred koalisjon på borgerlig side. Mange på høyresiden håpet at dersom monarkisten Hindenburg ble valgt ville han gjenopprette tilstanden slik den var før Weimar-forfatningen. De to andre store kandidatene var den prøyssiske statsminister Otto Braun for SPD og tidligere rikskansler Wilhelm Marx for Det katolske senterpartiet.

## Valgsystem

I henhold til den daværende tyske forfatningen måtte det dersom ingen kandidat oppnådde en absolutt majoritet (mer enn 50 %) i første runde holdes en ny valgomgang hvor den som fikk en pluralitet (flest stemmer) vant valget. Det var tillatt for en gruppering å nominere en alternativ kandidat i annen runde.

## Første valgomgang

Syv kandidater stilte til valg i første runde. Hindenburg var ikke blant dem, men ble først nominert i annen runde. Høyresidens kandidat var derimot Karl Jarres fra Gustav Stresemanns nasjonalliberale Deutsche Volkspartei. Jarres var tidligere innenriksminister, visekansler og borgermester i Duisburg. Otto Braun, SPDs kandidat og prøyssisk statsminister, var også en kjent og respektert politiker. Det katolske senterpartiets kandidat, Wilhelm Marx, var partiets formann og tidligere tysk rikskansler.

De andre kandidatene var Ernst Thälmann fra kommunistpartiet KPD og Willy Hellpach fra det venstreliberale Deutsche Demokratische Partei (DDP). Den første runden ble holdt 29. mars, med en valgdeltagelse på 68,9 %.

Resultatene fra første valgomgang:

## Andre valgomgang

Etter første valgomgang trakk Jarres seg til fordel for Hindenburg. Den populære generalen og partiløse konservative monarkisten Hindenburg aksepterte motstrebende å stille, men bare etter å ha konsultert den avsatte keiseren. Han ble støttet av de nasjonalliberale (DVP), de konservative (DNVP) og det bayerske folkepartiet (DVP).

SPD og Det katolske senterpartiet ble enige om å gjøre Marx til deres felles kandidat. Etter at senterpartiet avviste å støtte Braun, trakk han seg dermed til fordel for Marx. Det venstreliberale DDP gikk også motstrebende med på å trekke sin kandidat og støtte Marx. Ettersom Marxs støtterspillere inkluderte både hans eget politiske sentrum og den moderate venstresiden, ble han ansett å ha høye sjanser til å vinne. De tre kandidatene i annen runde var derfor Hindenburg, Marx og for kommunistpartiet Thälmann. Valget fant sted 26. april, med en valgdeltagelse på 77,6 %. Hindenburg fikk flest stemmer, 48,3 % mot Marx' 45,3.

Resultatene fra andre valgomgang:

## Referanser
Karl Jarres

**Karl Jarres** (født 21. september 1874 i Remscheid, død 20. oktober 1951 i Duisburg) var en tysk jurist og liberal politiker (DVP).

Etter jusstudier arbeidet han i statsforvaltningen, før han mellom 1910 og 1914 var borgermester og overborgermester (fra 1911) i Remscheid. Deretter var han fra 1914 til 1933 overborgermester i Duisburg. I tillegg var han tysk innenriksminister fra 1923 til 1925 og visekansler i Gustav Stresemanns annet kabinett og i Wilhelm Marx' første og annet kabinett.

Ved presidentvalget i Tyskland 1925 var Jarres kandidat for sitt nasjonalliberale parti og det konservative partiet DNVP, og fikk flest stemmer i første valgomgang. Han valgte imidlertid å trekke sitt kandidatur i annen valgomgang til fordel for Paul von Hindenburg, som ble valgt til president.

Etter 1933 mistet han alle politiske posisjoner, og arbeidet deretter i næringslivet.

## Referanser


## Eksterne lenker
* 
* Biografischer Abriss
Kunstløp under Vinter-OL 1948

**Kunstløp under Vinter-OL 1948**. Under Vinter-OL 1948 i St. Moritz ble det som i tidligere vinter-OL arrangert tre øvelser i kunstløp, single for damer og menn og parløp. Det var sjuende gangen kunstløp var med som olympisk gren. 

## Medaljefordeling

## Medaljevinnere

## Resultater
### Menn
#### Singel







### Kvinner
#### Singel







### Parløp







## Eksterne lenker
* 
* St. Moritz 1948 Figure skating Results på olympics.com
* Figure Skating at the 1948 Winter Olympics på olympedia.org
*  Figure Skating at the 1948 Sankt Moritz Winter Games  på Sports-reference.com/olympics
Sjef Heimevernet

**Sjef Heimevernet** (tidligere *generalinspektøren for Heimevernet*) er en militær embetsmann utnevnt av Kongen i statsråd som har ansvaret for å lede det norske Heimevernet.

## Bakgrunn
Som en del av langtidsplan for forsvarssektoren ble embets- og stillingstittelen endret til sjef Heimevernet fra 1. januar 2017.

## Oppgaver og ansvar
Sjef Heimevernet nærmeste overordnede er forsvarssjefen.

Heimevernet er delt inn i 4 regioner, 11 distrikter og 241 områder landet over. I tillegg kommer 12 innsatsstyrker.

## Liste over tidligere og nåværende sjef Heimevernet
### Generalinspektør for Heimevernet
* 1945–1946 – Wilhelm von Tangen Hansteen
* 1946–1958 – Mons Haukeland
* 1958–1966 – Ole Jacob Bangstad
* 1967–1977 – Herluf Nygaard
* 1977–1981 – Knut Østbye 
* 1981–1988 – Ola Berg
* 1988–1991 – Tormod Sleppen
* 19??–2000 – Per Mathisen
* 2000–2003 – Odd Frøise Tangen
* 2003–2009 – Bernt Iver Ferdinand Brovold
* 2009–2009 – Ketil Olsen (fungerende)
* 2009–2013 – Kristin Lund
* 2013–2017 – Tor Rune Raabye

### Sjef Heimevernet
* 2017–2017: Tor Rune Raabye
* 2017–2019: Eirik Johan Kristoffersen 
* 2019–2023: Elisabeth Gifstad Michelsen
* 2023–: Frode Ommundsen

## Se også
*Sjef Hæren
*Sjef Luftforsvaret
*Sjef Sjøforsvaret

## Referanser




## Eksterne lenker
* Heimevernet sin side på Forsvaret.no
Nordiske grener under Vinter-OL 1924

**Nordiske grener under Vinter-OL 1924** ble arrangert fra 30. januar til 4. februar. Under Vinter-OL 1924 i Chamonix ble det arrangert fire øvelser i nordiske grener, 18- og 50 kilometer langrenn, skihopping og kombinert. De norske sportsutøverne dominerte stort og vant alle medaljene unntatt en bronsemedalje på langrenn 18 kilometer. Senere har Norge mistet ytterlige en bronsemedalje i skihopping som ble tildelt Thorleif Haug på grunn av en regnefeil.

## Medaljefordeling

## Medaljevinnere

## Resultater
### Langrenn

#### 18 km

Dato: 2. februar

#### 50 km

Dato: 30. januar

### Kombinert
  
#### Langrenn (18 km)
Dato: 2. februar

#### Hopprenn
Dato: 4. februar

#### Sammenlagt

### Skihopping

Dato: 4. februar

*1 Anders Haugen fra USA vant bronse, men norsk-amerikaneren fikk sin medalje først femti år senere. Thorleif Haug fikk først tredjeplassen, men i resultatene ble det gjort en regnefeil som ikke ble oppdaget før i 1974.

## Verdensmesterskap
Under FIS-kongressen i 1965 ble det besluttet at nordiske grener under vinter-OL fra og med vinter-OL 1924 også skulle ha status som verdensmesterskap. Det siste vinter-OL som også var verdensmesterskap i nordiske grener var vinter-OL 1980 i Lake Placid i USA.

Resultatene og medaljefordelingen for verdensmesterskapet er nøyaktig den samme som for OL. Den eneste forskjellen er resultater og medaljer oppnådd i OL av Det forente Tyskland (EUA) i perioden 1956–1964, hvor FIS har registrert resultatene og medaljene under Tyskland (GER).

## Referanser


## Kilder
* Chamonix 1924 Cross Country Skiing Results på olympics.com 
* Chamonix 1924 Ski Jumping Results på olympics.com 
* Chamonix 1924 Nordic Combined Results på olympics.com 
* Cross Country Skiing at the 1924 Winter Olympics på olympedia.org
* Ski Jumping at the 1924 Winter Olympics på olympedia.org
* Nordic Combined at the 1924 Winter Olympics på olympedia.org
*  Offisiell rapport  (resultater)
* Inge Bergeland: *Olympiske vinterleker*, 1998, ISBN 82-05-25190-8 (fornavn på (noen av) utøverne og riktig bronsevinner i hopp)
Valdresflye

**Valdresflye** (historisk **Valdresflya** eller avslått **Valdresflyi**) er en høyfjellsvidde beliggende i Øystre Slidre kommune i Innlandet fylke i Norge. Kartverket vedtok skrivemåten Valdresflye i 1998. Vidda ligger helt øst i Jotunheimen. 

Fylkesvei 51 går over vidda i nord&ndash;sør-retning. Det høyeste punktet på veien ligger på &nbsp;meter over havet, og gjør dette til Norges nest høyeste beliggende fjellovergang og vei for vanlig ferdsel etter Sognefjellet med &nbsp;m. Veien er vinterstengt i perioden 15. desember til 1. april (eller palmehelgen hvis tidligere). Værforholdene gjør at avvik kan forekomme. I mellomsesongene mellom vinter og sommer er veien ofte nattestengt fra klokken 20 til 08.

Midt på vidda, ved riksveien, lå Valdresflya vandrerhjem. Statens vegvesen har bygd et servicebygg her som en del av Nasjonal Turistveg Valdresflye.

## Referanser
Holsfjorden (Hol)

**Holsfjorden** er en innsjø som ligger i Hol kommune i Buskerud. Den er inntaksmagasin for Hol III kraftverk.

Tettstedet Hol ligger ved den nordre bredden av innsjøen.

## Referanser
Valdresflya vandrerhjem

**Valdresflya vandrerhjem** var et vandrerhjem på Valdresflye. Vandrerhjemmet var det høyestliggende i Nord-Europa. I dag er det kafé på stedet uten tilbud om overnatting.
Cerberus

**Cerberus** kan sikte til:

* Kerberos, mytologisk trehodet hund
* Cerberusregionen, område på Mars
* 1865 Cerberus, asteroide
* Cerberus Capital Management, investeringsselskap i USA
* HMAS «Cerberus» (marinebase), Royal Australian Navys hovedrekruttleir
Nordiske grener under Vinter-OL 1976

**Nordiske grener under Vinter-OL 1976** ble arrangert fra 5. til 15 februar. Under Vinter-OL 1976 i Innsbruck ble det arrangert ti øvelser i nordiske grener.

## Medaljefordeling

## Medaljevinnere
### Langrenn
;Menn

;Kvinner

### Skihopping

### Kombinert

## Resultater
### Langrenn
#### Menn
##### 15 km




**Dato**: Søndag 8. februar 1976



##### 30 km




**Dato**: Torsdag 5. februar 1976



##### 50 km




**Dato**: Lørdag 14. februar 1976



##### 4 x 10 km stafett




**Dato**: Torsdag 12. februar 1976



#### Kvinner
##### 5 km




**Dato**: Mandag 9. februar 1976



##### 10 km




**Dato**: Tirsdag 10. februar 1976



##### 4 x 5 km stafett




**Dato**: Torsdag 12. februar 1976

### Skihopping

#### Normalbakke




**Dato**: Lørdag 7. februar 1976



#### Stor bakke




**Dato**: Søndag 15. februar 1976



### Kombinert




**Dato**: Søndag 8. februar 1976



## Verdensmesterskap
Under FIS-kongressen i 1965 ble det besluttet at nordiske grener under vinter-OL fra og med vinter-OL 1924 også skulle ha status som verdensmesterskap. Det siste vinter-OL som også var verdensmesterskap i nordiske grener var vinter-OL 1980 i Lake Placid i USA.

Resultatene og medaljefordelingen for verdensmesterskapet er nøyaktig den samme som for OL. Den eneste forskjellen er resultater og medaljer oppnådd i OL av Det forente Tyskland (EUA) i perioden 1956–1964, hvor FIS har registrert resultatene og medaljene under Tyskland (GER).

## Referanser


## Eksterne lenker
* Innsbruck 1976 Cross Country Skiing Results på olympics.com
* Innsbruck 1976 Ski Jumping Results på olympics.com
* Innsbruck 1976 Nordic Combined Results på olympics.com
* Cross Country Skiing at the 1976 Winter Olympics på olympedia.org
* Ski Jumping at the 1976 Winter Olympics på olympedia.org
* Nordic Combined at the 1976 Winter Olympics på olympedia.org
* Skihopping - Resultater  på sports-reference.com
* Kombinert - Resultater  på sports-reference.com
* Langrenn - Resultater  på sports-reference.com
Alfonso Cuarón

**Alfonso Cuarón Orozco** (født 28. november 1961 i Mexico by i Mexico) er en meksikansk filmregissør.

## Liv og virke
### Bakgrunn
Alfonso Cuarón vokste opp i Mexico by, og studerte både filmproduksjon og filosofi på Universidad Nacional Autónoma de México. 

### Karriere
Etter at han gikk ut fra skolen, begynte Cuarón å arbeide innen TV-produksjon i Mexico, først som tekniker, senere som regissør. I 1991 regisserte han sin første spillefilm, «Sólo con tu pareja».

*[[Solo con tu pareja]]* er en svart komedie om en skjørtejagende businessmann som etter hvert forstår at han er smittet av aids. Filmen ble godt mottatt i Mexico, og senere også i resten av verden. 

I 1995 lanserte Cuarón sin første spillefilm produsert i USA, *Den lille prinsessen*, en innspilling av Frances Hodgson Burnetts roman. Cuaróns neste spillefilm var også en innspilling av en roman, en moderne versjon av Charles Dickens' *[[Store forventninger]]*, med Ethan Hawke, Gwyneth Paltrow og Robert De Niro i hovedrollene.

Cuarón har også regissert den tredje filmen i den suksessrike *[[Harry Potter]]*-serien, *[[Harry Potter og Fangen fra Azkaban]]*. Cuarón har mottatt en del negativ kritikk blant de mer puristiske Harry Potter-fansene for å «ødelegge» filmen, mest fordi de to første filmene, som ble regissert av Chris Columbus, hadde vært veldig tro mot bøkene, mens Cuaróns film tok seg en del kunstneriske friheter. Filmen er også laget i en mørkere tone enn de forrige filmene, noe som kom som et sjokk for en del fans av serien. Forfatter av bøkene, J.K. Rowling, har imidlertid uttalt at filmen til Cuarón så langt er hennes personlige favoritt blant filmene fra serien, og er også den som fikk best kritikk.

I 2006 regisserte han *[[Menneskenes barn]]*, en dystopisk film basert på P.D. James' roman av samme navn. Clive Owen spiller hovedrollen i filmen, som har bemerket seg særlig på grunn av flere lange scener som tilsynelatende er blitt tatt opp i ett klipp med et kamera.

I 2013 kom *[[Gravity]]*, med Sandra Bullock i hovedrollen. Filmen foregår i verdensrommet, og Cuarón vant Oscar for beste regi.

I 2018 kom skrev, regisserte, filmet og produserte Cuarón filmen Roma, som var løst basert på hans egen oppvekst i Mexico by. Filmen vant Gulløven under filmfestivalen i Venezia. Netflix kjøpte distribusjonsrettighetene til filmen i april 2018, men ga regissøren lov til å sette den opp på utvalgte filmfestivaler og kinoer før den fikk premiere på strømmetjenesten. Filmen ble nominert til ti Oscar-priser, blant annet for beste film. Cuarón selv ble nominert til prisene for beste regi, beste manus og beste kinematografi. Han vant  sin andre Oscar for beste regi. Han fikk også Oscar for beste kinematografi, og ble med det den første som vant kinematografiprisen for en film hen regisserte.

## Filmografi som regissør
*1991 *Sólo con tu pareja*
*1995 *Den lille prinsessen*
*1998 *Store forventninger*
*2001 *[[Og mora di også]]*
*2004 *[[Harry Potter og Fangen fra Azkaban]]*
*2006 *[[Menneskenes barn]]*
*2013 *[[Gravity (film)|Gravity]]*
*2018 *[[Roma (film)|Roma]]*

## Referanser


## Eksterne lenker
*
Balitiger

**Balitiger** (*Panthera tigris balica*), også kalt **balinesisk tiger**, var et stort kattedyr som nå er utdødd. Underarten levde på øya Bali i Indonesia og var den minste av alle tigere.

## Beskrivelse
Balitigeren var en svært liten tiger, til og med mindre enn sumatratigeren. Bortsett fra størrelsen lignet den mest på javatigeren. Den var fargesterk (dyp orange) og hadde et mindre tett stripemønster enn de andre underartene, men stripene i seg selv var ganske smale. Mellom stripene kunne det også finnes små runde flekker. Anatomisk skilte den seg fra andre tigere gjennom tannsettet og nesebeinet.

En fullvoksen balitiger veide normalt ca. 90-100 kg og målte ca. 220-235 cm fra snutespiss til halerot. Hunnen er var mindre og veide gjerne ca. 65-80 kg og målte ca. 190-205 cm fra snutespiss til halerot.

## Bestanden
Balitigeren er utdødd, men så langt man vet holdt den til i de nære kyststrøkene på Vest-Bali. En av de siste balitigrene som ble skutt var en hunntiger som måtte bøte med livet i 1925. Man vet ikke nøyaktig når underarten døde ut, men siden slutten av 1937 har det ikke vært observert verken tigere eller spor etter slike tigere på Bali. Noen hevder imidlertid at den siste tigeren ble skutt på nordvestspissen av Bali den 20. eller 27. september 1937. Kan hende er årstallene 1925 og 1937 en sammenblanding. Man antar derfor at den døde ut omkring 1940&ndash;1950, selv om folk hevdet å ha sett slike tigere til langt inn på 1950-tallet. I 1970 og 1972 ble det også rapportert observasjoner av balitiger, men ingen slike påståtte syn har latt seg bekrefte.

## Referanser


## Eksterne lenker
* 
* Tigerhomes.org
Erik Himle

**Erik Himle** (født 10. april 1924, død 30. juli 2008) var en norsk embetsmann og politiker (Arbeiderpartiet).

Himle var utdannet økonom (cand.oecon.). Han startet sin yrkeskarriere i Forsvarsdepartementet, hvor han var ekspedisjonssjef. 

I perioden 1958&ndash;1961 var han statssekretær i Forsvarsdepartementet. Fra 1962 var Himle statssekretær i Samferdselsdepartementet, fram til han ble han utnevnt til statsråd og sjef for Handels- og skipsfartsdepartementet i 1963. Fra 1964 til 1965 var han samferdselsminister.

Erik Himle var departementsråd i Forsvarsdepartementet i til sammen nærmere 10 år, først fra 1967 til 1971 og deretter fra 1973 til 1978. I årene 1971 og 1972 var han igjen tilbake i politikken, da som statssekretær ved Statsministerens kontor. I 1978 ble Himle departementsråd i Olje- og energidepartementet, et embete han hadde fram til 1988. Deretter var han departementsråd med spesialoppdrag til 1993, da han ble departementsråd i Nærings- og energidepartementet. Himle ble pensjonist i 1994.

Med sine omkring 27 år som departementsråd sammen med sin politiske karriere som både statsråd og statssekretær, hadde Erik Himle sannsynligvis en uoffisiell førsteplass som sentral leder i norsk, offentlig forvaltning.

## Referanser


## Eksterne lenker
*
Tom Felton

**Thomas Andrew Felton** (født 22. september 1987) er en britisk skuespiller.

Han ble født i Kensington i London og fikk først oppmerksomhet i Storbritannia i 1995 da han var med i et større antall TV-reklamer. Han ble internasjonalt kjent i 1996 da han spilte rollen som «Peagreen Clock» («ertegrønn klokke») i Peter Hewitts *Lånerne*, og senere som «Louis» i filmen *[[Anna and the King]]*, som også hadde Jodie Foster på rollelisten. Senere er han blitt mest kjent for sin rolle som «Draco Malfang» i *[[Harry Potter]]*-filmene. Han prøvespilte egentlig først og fremst for rollen som Harry, og Ronny, fordi det var hovedrollene, men de var bestemt på at han passet best som Draco.

Felton er også en talentfull sanger og var medlem av fire forskjellige kor i løpet av barndommen. Han ble tilbudt en plass i Guilford Cathedral Choir.

## Utvalgt filmografi
* 2020 *[[The Forgotten Battle]]*, Tony Turner
* 2013 *[[In Secret]]*, «Camille»
* 2011 *[[Rise of the Planet of the Apes]]*
* 2011 *[[Harry Potter og Dødstalismanene - Del 2]]*, Draco Malfang
* 2010 *[[Harry Potter og Dødstalismanene - Del 1]]*, Draco Malfang
* 2010 *[[Get Him to the Greek]]*, as him selv
* 2009 *[[Harry Potter og Halvblodsprinsen (film)|Harry Potter og Halvblodsprinsen]]*, «Draco Malfang»
* 2007 *[[Harry Potter og Føniksordenen (film)|Harry Potter og Føniksordenen]]*, «Draco Malfang»
* 2005 *[[Harry Potter og Ildbegeret (film)|Harry Potter og Ildbegeret]]*, «Draco Malfang»
* 2004 *[[Harry Potter og Fangen fra Azkaban (film)|Harry Potter og Fangen fra Azkaban]]*, «Draco Malfang» 
* 2002 *[[Harry Potter og Mysteriekammeret (film)|Harry Potter og Mysteriekammeret]]*, «Draco Malfang»
* 2001 *[[Harry Potter og De vises stein (film)|Harry Potter og De vises stein]]*, «Draco Malfang»
* 1999 *[[Anna og Kongen]]* (orig. *Anna and the King*), «Louis»
* 1998 *[[Lånerne]]* (orig. *The Borrowers*), «Peagreen Clock»
* 1995 *[[Bugs]]* (TV-serie)

## Referanser


## Eksterne lenker
* 
*
Topologi

**Topologi** (fra gresk *topos*, 'sted' og *logos*, 'lære') er en gren av moderne geometri. Denne matematiske disiplinen har tidligere gått under navnet *analysis situs*.

I topologien behandles topologiske rom, det vil si figurer, legemer, rom, flater, kurver og så videre, og de egenskapene som avhenger av hvordan det topologiske rommet «henger sammen». Eksempelvis er dimensjoner en topologisk egenskap, mens størrelse og plassering er ikke slike egenskaper. Topologi kan derfor betegnes som «gummigeometri».  Topologi deles gjerne i to deldisipliner: punktmengdetopologi og algebraisk topologi.

Eksempelvis er en kule og en kube det samme topologiske rommet, men begge er ulik en sirkel. 

Begrepet topologi blir også brukt i forbindelse med retorikk og dialektikk.

## Definisjon

En **topologi** på en mengde beskriver hvilke delmengder som skal betraktes som åpne. Mer presist er et par (X,T)
et **topologisk rom** dersom X er en mengde og T er en mengde delmengder av X slik at
* både den tomme mengden \varnothing og X er i T,
* en vilkårlig union av mengder fra T er også i T og
* et endelig snitt av mengder fra T er også i T.
Delmengdene i T kalles **åpne**, mens et komplement av en mengde i T kalles **lukket**.

Alternativt kan en topologi spesifiseres ved å angi en omegnsstruktur.

## Eksempler

* I den **trivielle topologien** på en mengde X er kun \varnothing og X åpne mengder.

* I den **diskrete topologien** på en mengde X er alle delmengder åpne.

* I standardtopologien på de reelle tall, \mathbb{R}, er de åpne mengdene alle unioner av åpne intervall. Minnes at en åpne intervall er en mengde (a, b) = \{x \in \mathbb{R}: a , hvor a og b er i \mathbb{R}.

## Kilder
*Seymour Lipschutz: *General Topology*. Schaum Publishing co., 1965.
*Arlo W. Schurle: *Topics in Topology*. Elsevier North Holland, Inc., 1979.
*Per Holm og Jon Reed: *Topologi*. Universitetsforlaget 1990.

## Se også

* Struktur (matematikk)
Javatiger

**Javatiger** (*Panthera tigris sondaica*) er en utdødd underart av tigeren. Den levde på øya Java i Indonesia og var kjent for sitt svært karakteristiske kinnskjegg.

## Beskrivelse
Javatigeren var svært lik sumatratigeren, men den var litt mørkere og hadde flere og mer distinkte striper. Den var dessuten noe mindre av vekst og hadde et svært karakteristisk kinnskjegg. De eldste fossildata man har funnet etter tiger (*Panthera tigris trinilensis*) på Java er ca. 1,2 millioner år gamle, men de har trolig ingen tilkytning til javatiger som sådan.

En fullvoksen javatiger veide normalt ca. 95-125 kg og målte ca. 225-245 cm fra snutespiss til halerot. Hunnen var mindre og veide gjerne ca. 70-90 kg og målte ca. 195-215 cm fra snutespiss til halerot.

## Bestanden
På 1950-tallet var det fortsatt 20-25 javatigere igjen på Java, hvorav ca. halvparten befant seg på Ujung Kulonhalvøya sørvest på øya. Disse døde trolig ut alt på 1960-tallet.

I det nordøstre hjørnet av Java ligger *Baluran National Park*, som ble erklært som reservat for ville dyr alt i 1937. Området, som er ca. 250 km² stort, ble imidlertid ikke nasjonalpark før i 1982, og da var trolig javatigeren alt utdødd.

*Meru Betiri nasjonalreservat* er oppkalt etter Gunung Betiri, det høyeste fjellet i området, og dekker et areal på ca. 580 km² øst på øya. Området er dekket av tett regnskog i lavlandet. I 1972 var det fortsatt sju registrerte tigere igjen her, samtidig som nasjonalreservatet ble erklært. I 1979 ble det registrert spor etter 3 tigere i Meru Betiri, men siden har det ikke vært dokumentert verken observasjoner eller spor etter tiger i dette området.

Den siste dokumenterte beviset for javatiger skjedde altså i 1979. Trolig døde den ut på 1980-tallet, men ingen vet nøyaktig om eller når det skjedde. Det går fortsatt rykter om observasjoner på Øst-Java, der regnskogen er tett og ufremkommelig. Meru Betiri nasjonalreservat er i så fall mest aktuelt. Området er imidlertid under stort press fra tre ulike selskaper som driver med gruvedrift etter gull.

I 2019 ble det funnet mulige tigerhår som har lik DNA som javatigerpels fra eit museum.

## Referanser


## Eksterne lenker
*
Nasaret

**Nasaret** (arabisk: الناصرة – *an-Nāṣirah*; hebraisk:  – *Natzrat*) ligger i Galilea (*Ha'Galil*) i det nordlige Israel, og er den største, rikeste og mest moderne arabiske by i landet. Den ligger opp langs en bergside, og derfor kan Bebudelseskirken i byen, Midtøstens største kirke, og dets tårn, minne om et fyrtårn og sees langt unna.

Nasaret hadde  innbyggere per 31. desember 2017. Rundt 70 prosent av innbyggerne er muslimer og gjør byen til den største muslimske byen i Israel.

## Historie
Nasaret er en av de helligste byer for kristne, fordi erkeenglen Gabriel ifølge Lukasevangeliet i Bibelen skal ha vist seg for jomfru Maria der, og fordi Jesus, kristendommens grunnlegger, tilbrakte barndommen i byen. Arkeologiske utgravninger i 2009 beviser at det har vært en liten befolkning på rundt 50 familier i det som på Jesu tid var en liten landsby.  Mange kristne samfunn har kirker og klostre i byen.

Nasaret ligger i den delen av Palestina som i henhold til FNs delingsplan for Palestina fra 1947 skulle ligge i det arabiskkontrollerte delen av Palestina. Under Den arabisk-israelske krig i 1948, 16. juli 1948, ble Nasaret tatt av IDF. Kommandanten hadde ordre om å deportere alle palestinere, men han nektet. Da en annen offiser skulle til å utføre deportasjonen, ble den avverget i siste liten fordi statsminister David Ben-Gurion hadde omstemt seg av frykt for negativ oppmerksomhet i Vesten hvis akkurat den bibelske byen Nasaret ble tømt for folk.

I 1999 bestemte de palestinske muslimer å bygge en stor moské rett foran Bebudelseskirken.  Det skal ha vært en muslimsk gravplass på stedet hvor fetteren til hærfører Saladin ble begravet på 1100-tallet. Planene ble stoppet i 2002 av Israels regjering.

Det bor både kristne og muslimske arabere i Nasaret; men tidligere var det nesten utelukkende en kristen by. Den kristne andelen av befolkningen faller konstant her akkurat som i andre kristne byer i Israel og Midtøsten.


Fil:Mary's Well in Nazareth, 2005.jpg|Marias kilde er en gammel kilde fra tiden omkring jomfru Maria som idag står som et symbol på Nasaret.
Fil:Wikimania 2011-08-07 by-RaBoe-016.jpg|Tårnet på Bebudelseskirken (*Church of the Annunciation*) og muslimsk tekstplakat ved den vesle moskéen *Makan shaab aldin* som advarer om fortapelse for dem som ikke tror på islam.
Fil:Saraya nazareth inside.JPG|Sayara-bygningen ble reist som den største i byen på 1740-tallet. I dag står den tom.


## Referanser


## Eksterne lenker
*  
*  Nasarets offisielle side for kultur og turisme  
* Alle steder i bibelen hvor Nasaret er omtalt
* The History of the Ancient Near East: «Ancient Nazareth»
* ''Jewish Encyclopedia'': Nazareth
* ''Easton's Bible Dictionary'' 1897: The meaning of Nazareth in the Bible
Kaspitiger

**Kaspitiger** (*Panthera tigris virgata*) var også kjent som **turantiger** og **persisk tiger**, men dette store kattedyret regnes nå som utdødd. Den holdt opprinnelig til så langt vest som Tyrkia og langs sørsiden av Kaspihavet og østover til sentrale strøk i Afghanistan, Turkmenistan og nordover mot Russland og Aralsjøens sydende i Usbekistan, og videre østover inn i Kasakhstan og Mongolia.

## Beskrivelse
Kaspitigeren var en stor tiger som lignet på bengaltigeren i sine markeringer og farger, men den hadde lengre og tykkere pels som skal ha lignet mer på sibirtigerens. Underarten døde trolig ut omkring 1970. En studie med mtDNA fra 2009 viser at kaspitigeren var en svært nær slektning av sibirtigeren. Det er derfor framsatt en teori om at kaspitigeren oppsto som følge av sibirtigerens vandringer langs Gansukorridoren (også kjent som Silkeveien), fra øst via Sibir og til områdene rundt Kaspihavet og Aralsjøen i vest. Forslag om å reintrodusere sibirtiger til dette området er alt framsatt.

En fullvoksen kaspitiger veide normalt ca. 170-240 kg og målte ca. 270-295 cm fra snutespiss til halerot. Hunnen er var mindre og veide gjerne ca. 85-135 kg og målte ca. 240-260 cm fra snutespiss til halerot.

## Bestanden
De siste dokumenterte observasjonene sies å være fra omkring 1975, da en forsker estimerte bestanden til å være færre enn 100 dyr. Noen hevder imidlertid at den siste kaspitigeren ble fanget i det nordøstre Afghanistan så sent som i 1997, mens andre igjen mener den død ut alt på 1950-tallet.

Fortsatt kommer det inn rapporter om påståtte observasjoner av kaspitigere, bl.a. fra Afghanistan og Turkmenistan, men ekspertene har ikke kunnet verifisere disse så langt. I det siste har det dessuten gått rykter om at det fortsatt kan finnes overlevende kaspitigere i de mest østlige delene av Tyrkia, og i så måte har forskere planlagt å undersøke dette nærmere med det første.

## Referanser


## Eksterne lenker
* 
* Tigerhomes.org
Nordiske grener under Vinter-OL 1932

**Nordiske grener under Vinter-OL 1932** ble arrangert fra 10. til 13. februar. Under Vinter-OL 1932 i Lake Placid ble det arrangert fire øvelser i nordiske grener.

## Medaljefordeling

## Medaljevinnere

## Resultater
### Langrenn
#### 18 km
Dato: 10. februar

#### 50 km
Dato: 13. februar

Arrangørene hadde store problemer med temperaturen før 5-mila, og at snøen smeltet. 2 dager før konkurransedagen satte et mildvær inn, og temperaturen økte fra 0 C til 8 C på ettermiddagen dagen før konkurransen. De måtte replanlegge løypevalget, og valgte en 23,777 km lang trasé som ble gått 2 runder. Total distanse ble da 48,239 km. På løpsdagen frøs det til igjen, slik at ikke noe mer snø smeltet. Det var dermed tilstrekkelig med snø, selv om løypen var smal med snø noen plasser. Det var til sammen 3 matstasjoner underveis, og løperne fikk i tillegg varm melk i garderoben etter løpet.

### Kombinert
#### Langrenn (18 km)
Dato: 10. februar

Kombinert skirenn og den spesielle 18 km langrennskonkurransen ble arrangert sammen. Alle løperne, både kombinertløpere og langrennsløpere startet med 1 minutts mellomrom. Grøttomsbråten, som vant kombinert sammenlagt, fikk 6. beste langrennstid på 18 km av alle som startet denne dagen. Sluttiden 1.27.15 var noe over 4 minutter bak vinneren, Utterström, men var best av kombinertløperne. 5 av de 42 løperne som fullførte brukte over 1 time og 45 minutter på 18 km. 

Løypen som ble valgt ut for 18 km var på til sammen  meter, og ble kalt «Mt. Whitney». Den hadde total høydeforskjell på 500 meter. Både start og målgang var ved hovedinngangen til den olympiske stadion.

#### Hopprenn
Dato: 11. februar

#### Sammenlagt

### Skihopping

Dato: 12. februar

## Verdensmesterskap
Under FIS-kongressen i 1965 ble det besluttet at nordiske grener under vinter-OL fra og med vinter-OL 1924 også skulle ha status som verdensmesterskap. Det siste vinter-OL som også var verdensmesterskap i nordiske grener var vinter-OL 1980 i Lake Placid i USA.

Resultatene og medaljefordelingen for verdensmesterskapet er nøyaktig den samme som for OL. Den eneste forskjellen er resultater og medaljer oppnådd i OL av Det forente Tyskland (EUA) i perioden 1956–1964, hvor FIS har registrert resultatene og medaljene under Tyskland (GER).

## Referanser


## Kilder
* Lake Placid 1932 Cross Country Skiing Results på olympics.com
* Lake Placid 1932 Ski Jumping Results på olympics.com
* Lake Placid 1932 Nordic Combined Results på olympics.com
* Cross Country Skiing at the 1932 Winter Olympics på olympedia.org
* Ski Jumping at the 1932 Winter Olympics på olympedia.org
* Nordic Combined at the 1932 Winter Olympics på olympedia.org
*  Offisiell rapport
Kategori (matematikk)

I matematikken kan egenskaper til mange matematiske systemer uttrykkes ved hjelp av diagrammer bestående av piler. Ved å innføre **kategorier** kan man formalisere denne ideen.

## Definisjon

En **kategori** \mathcal{C} består av en klasse **objekter** og for hvert par a, b
av objekter en mengde \mathcal{C}(a,b) av **morfier** fra a til b og for hvert trippel a, b, c av objekter en sammensettingsfunksjon \circ:\mathcal{C}(b,c)\times\mathcal{C}(a,b)\to\mathcal{C}(a,c) slik at følgende aksiomer holder
* Assosiativitet av sammensetningen: Hvis f\in\mathcal{C}(a,b), g\in\mathcal{C}(b,c) og h\in\mathcal{C}(c,d), så er (h\circ g)\circ f=h\circ(g\circ f).
* Enhet: For hvert objekt a finnes en identitetsmorfi 1_a\in\mathcal{C}(a,a), og f\circ 1_a=f og 1_a\circ g=g.

## Eksempler

* **Mengder** og **funksjoner** er en **kategori**.
* Topologiske rom og kontinuerlige funksjoner er en **kategori**.
* En **kategori** med kun ett objekt er en monoide.
SP

**SP**, **Sp** eller **sp** kan vise til:

* *sp.*, en forkortelse for det engelske «species», se art
* *Sp*, en forkortelse for Senterpartiet i Norge
* *SP*, en forkortelse for Socialistische Partij i Nederland
* *SP*, en forkortelse for FNs konvensjon om sivile og politiske rettigheter
* *SP* eller *sp*, en forkortelse for «single playing», se singel (musikk)
* *SP*, en forkortelse for «scale independent pixels», se skala-uavhengig piksel
* *S&P*, en forkortelse for Standard & Poor's
Reidar Andreassen

**Reidar Andreassen** (født 1932) er en tidligere langrennsløper og friidrettsutøver.

Reidar Andreassen er to ganger norsk mester på 50&nbsp;km langrenn, i 1958 og 1960, og er premiert 13 ganger på Holmenkollrennene. 

I 1960 ble han også norgesmester på 10&nbsp;000 meter baneløp. Han representerte idrettsklubbene Herefoss IL og IL i BUL, Oslo, og fikk seks landskamper for Norge i friidrett.

I 1963 satte Andreassen ny rekord på Besseggløpet over fjellryggen Besseggen i Vågå kommune, på rekordtiden 1.16,48.

I 1960 ble Andreassen tildelt Egebergs Ærespris.

## Medaljer i norske mesterskap

## Referanser




## Kilder
*
* Magnus Breili (1971): Sport i navn og tall, s. 236.
Bonsvatnet

**Bonsvatnet** er en innsjø i Hjartdal kommune i Telemark. Sjøen har tilsig hovedsakelig i nord fra Heddevatn og Skinandvatn, mens utløpet er i sørøst via Bonsåi til Reisjåvatnet og Tveitåi.

## Regulering
Sjøen ble regulert som magasin for Hjartdøla kraftverk i 1958 og vannføringen overføres i tunnel til Breivatn. Til Bonsvatnet overføres det også vann fra øvre del av Gausdøla. Vannstanden reguleres mellom 754 og 740 moh. Før reguleringen var ørret eneste fiskeart i vatnet. Etter reguleringen har røye kommet fra Breivatn via tunnelen mellom vatna. Til å begynne med var røya stor og fin, men seinere har den blitt småvokst. Røyene utøver et sterkt konkurransemessig press på ørretene, så det er nok ikke mulig å få opp en fullverdig ørretbestand så lenge tettheten av røye er stor.

## Referanser
Fylkesvei 661

**Fylkesvei 661** (**Fv661**) går mellom Digernes i Ålesund og sentrum i Vestnes.

## Historikk
Før europavei 39 ble opprettet år 2000 fortsatte riksvei 661 fra Vestnes sentrum til Kjelbotn der den møtte europavei 136, frem til 1992 europavei 69.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Veien over Straumsbrua var bomveg fra den åpnet i 2004 og fram til 15. oktober i 2011.

Frem til 2019 var fylkesvei 667 en arm av veien.

## Kommuner og knutepunkter
###### 

## Referanser




## Eksterne lenker
* Kartverkets norgeskart
* Vegvesenets vegkart 
* Vegliste Møre og Romsdal
*
Camel (album)

__NOTOC__

***Camel*** er et progrockalbum fra 1973 av bandet med samme navn. Camel prøvde med dette debutalbumet å finne sin stilart og det var her Peter Bardens og hans keyboards dominerte gruppens lydbilde sammen med Andrew Latimers gitar. Musikkens nærhet til Canterburysjangeren og gruppa Caravan samt ustadige usikkerhet blant stilarter og improvisasjoner i sjangre som art-rock, jazz-inspirerte rytmer og tidvis uinspirerte låter, gjorde at dette albumet ikke ble en umiddelbar suksess. 

Utgivelsen har riktignok flere lovende hint av håp spredd rundt på albumet, men det var først på etter at gruppa skiftet plateselskap at deres neste album *[[Mirage]]* virkelig fikk frem potensialet i bandet og begynte å tiltrekke fansen. Låtene «Never Let Go» og «Homeage To The God of Light» var tidlige live–favoritter blant fansen.

## Sporliste
#«Slow Yourself Down» (4.46)(Andrew Latimer, Andy Ward) 
#«Mystic Queen» (5.36)(Peter Bardens) 
#«Six Ate» (6.01)(Andrew Latimer) 
#«Seperation» (3.54)(Andrew Latimer) 
#«Never Let Go» (6.21)(Andrew Latimer) 
#«Curiosity» (5.51)(Peter Bardens) 
#«Arubaluba» (6.24)(Peter Bardens) 

* *Bonusutgaven fra 2002 inkluderer også to spor, innspilt og merket «Live at [[Marquee Club]]» fra den [[29. oktober]] [[1974]].*
#«Never Let Go» (3.36) – Singelversjon(Andrew Latimer) 
#«Homeage To The God of Light» (19.01)(Peter Bardens) 

## Personell
* Andrew Latimer – Gitar, fløyte og vokal
* Peter Bardens – Keyboards, orgel, piano, mellotron, VCS3 synthesizer og vokal
* Doug Ferguson – Bass, vokal
* Andy Ward – Trommer, perkusjon

### Annet personell
* Tony Cox: Synthesizeroperatør
* Roger Quested – Tekniker
* Brian Cooke – Fotograf

## Utgivelsesdetaljer
* 1973, USA, MCA MUPS 473, utgivelsesdato februar 1973, LP
* 1973, Storbritannia, Decca, utgivelsesdato 1973, LP
* 2002, Storbritannia, London 8829252, utgivelsesdato 3. juni 2002, CD (Remikset)

## Eksterne lenker
*
Senterpartiet (andre betydninger)

**Senterpartiet** er benyttet som navn på politiske partier i en rekke land:

*Senterpartiet i Norge
*Centerpartiet i Sverige
*Det katolske senterpartiet i Tyskland (tysk: *Deutsche Zentrumspartei*)
*Centern i Finland (finsk: *Suomen Keskusta*)
*Senterpartiet i Estland (estisk: *Eesti Keskerakond*)
*Åländsk Center på Åland
*Senterpartiet på Færøyene (færøysk: *Miðflokkurin*)
*Senterpartiet i Nauru
Fylkesvei 656

**Fylkesvei 656** (**Fv656**) går mellom Magerholm og Valle i Ålesund.

## Historikk
Frem til den direkte ferjeforbindelsen mellom Ålesund og Hareid bler nedlagt 1983 gikk riksvei 656 mellom Sulesund og Mauseidvåg i Sula, denne strekningen ble deretter del av riksvei 61.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Referanser


## Eksterne lenker
* Vegvesenets vegkart 
* Vegliste Møre og Romsdal
*
Gaupne

**Gaupne** (*uttalt gåp'n*) er et tettsted og administrasjonssenteret i Luster kommune i Vestland. Tettstedet har  innbyggere per 1. januar  og ligger innerst i Gaupnefjorden, en sidearm av Lustrafjorden.
Gjennom bygda går fylkesvei 55, som starter i Vadheim i Ytre Sogn og strekker seg hele veien til Lom i Gudbrandsdalen. Gaupne er en bygd i kraftig vekst og er det største tettstedet i kommunen.

## Stedet
Gaupne ligger i nærheten av blant annet Jostedalsbreen, Sognefjellet/Jotunheimen og Urnes stavkirke og blir dermed mye brukt som utgangspunkt for turister. Stedet er omgitt av fjell og fjorder.

Gaupne har også idrettshall og kjøpesenteret Pyramiden. På høsten 2012 fikk Gaupne også et badeanlegg, Lustrabadet, som raskt har blitt veldig populært både i og utenfor kommunen. Bygda sitt idrettslag er Idrettslaget Bjørn og har både langrennsmiljø og fotballmiljø. Fotballaget spiller i 5. divisjon. Hver sommer arrangeres flere fester i Parken, en stevnearena med to scener. Flere kjente norske band og artister, blant annet Hellbillies, Erik og Kriss, Wig Wam, Cir.cuz, Sirkus Eliassen, Plumbo, DDE og Staut, har spilt her i tillegg til noen utenlandske, som Vikingarna og Smokie.

På lokal dialekt uttales Gaupne «Gåp'n», og en person fra Gaupne er en «gåpning». Fra Gaupne til Sogndal er det ca. 25 minutter med bil langs fylkesvei 55.

## Industri
Ved industriområdet Gaupnegrandane, som ligger ligger ved Jostedøla sitt utløp har en del større bedrifter tilhold. Blant de større er dette AveryDennison NTP, Luster Mekaniske Industri, Statkraft og Digital Etikett AS. AveryDennison NTP AS ( tidl. NTP Gandrudbakken AS) er landets ledende leverandør av etiketter og merkesystemer for tekstil og konfeksjon. I tillegg innenfor grafisk industri produserer Digital Etikett AS etablert etiketter til næringsmiddelindustrien. Statkraft Region Midt-Norge(derav tidl. Breheimverkene) har regionadministrasjon for Statkrafts virksomhet fylkene i Vestland, Møre og Romsdal, og Trøndelag.

Luster Mekaniske Industri (LMI) ble etablert i 1981 og har spesialisert seg på prefabrikasjon av rørsystemer både til offshore og landbaserte anlegg. I samband med LMI sitt anlegg i Gaupne hadde også Subsea 7 Luster fabrikasjonsbase. Rørlengder på 600 meter ble sveiset til lengre lengder for bruk som ​olje- og gassledninger. Dette anlegget ble lagt ned i 2010, da Subsea 7 sin nye base på Vigra stod ferdig og overtok oppgavene til spolebasen i Gaupne. I 2013 ble Luster flyklubb etablert, og det er anlagt enkel flystripe med grus på den 600 meter lange strekken spolebasen tidligere brukte.

## Lustrabadet
Gaupne fikk i 2012 Norges mest moderne badeland, Lustrabadet. I løpet av ett år hadde badet 59.000 besøkende.

## Referanser


## Eksterne lenker
* 
* Gaupne - Store norske leksikon
* Solvorn-Gaupne - fjordnorway.com
*  Lustrabadet sine nettsider
* Gaupne gamle kyrkje - Fortididsminneforeningen
Kvitkollene

**Kvitkollene** er en fiktiv rekke med åser i J.R.R. Tolkiens Midgard. Det er en rekke med lave åser som ligger vest i Eriador, og skapte den vestre grensen til Hobsyssel.

Kvitkollene var grensen til Hobsyssels som det landet som ble gitt til Hobbitene av kong Argeleb II, konge av Arnor. I dem ble de hobbitbyen *Miklabol* bygd, hovedstaden i Hobsyssel hvor borgermesteren bodde.

I etterkant av krigen om ringen på slutten av det tredje tideverv, hadde *Skarpins* (Saruman) menn forandret *Miklabol* til et fengsel, eller som hobbitene sa *et fengshull*, og mange viktige hobbiter, som borgermesteren, ble holdt fanget der.

Kvitkollene formet en grense for Hobsyssel som helhet, og for den *Vestre [[fjerding (Tolkien)|fjerding]]en*.

Etter at kongen (Kong Elessar, Aragorn) var vendt tilbake til tronen i Gondor ble Hobsyssel utvidet forbi Kvitkollene, *Bortomåsene* og helt til Tårnåsene. Området bortenfor Kvitkollene og frem til Tårnåsene ble kjent som Vestmarken.
George Hadley

**George Hadley** (født 12. februar 1685 i London, død 28. juni 1768) var en britisk jurist og meteorolog. Han er kjent for å være den første til å nærme seg en korrekt beskrivelse av de store vindsystemene på jorda.

For sjøfartsnasjonen England var det av høyeste viktighet å nå fram til en forståelse av vindens årsaker og en korrekt beskrivelse av vindsystemene. De stabile, nordøstlige vindene nord for ekvator og de tilsvarende sørøstlige på den sørlige halvkula hadde på engelsk betegnelsen «trade winds». Mellom dem lå det fryktede stillebeltet ved ekvator.

Edmond Halley hadde i 1686 gjort et forsøk på å forklare passatene som et resultat av soloppvarmingen, men han hadde ikke kunnet forklare den østlige retningen som de åpenbart hadde. Hadley var en tid ansatt ved Royal Society med ansvar for selskapets meteorologiske observasjoner, og han tok til å studere passatvindene. I 1735 la han fram for selskapet sin *Concerning the Cause of the Trade Winds*. Her forklarer han fenomenet med at soloppvarmingen får luft til å stige ved ekvator, for deretter å drive mot polene hvor den synker ned. På denne måten danner atmosfæren to sirkulasjonsceller – én på hver side av ekvator. Den østlige retningen som luften har ved bakken, forklarte han som et resultat av friksjon med den roterende jordkloden.

Selv om senere forskning har vist at corioliseffekten gjør bildet mer komplekst, er Hadleys funn imponerende. Han har fått de seks sirkulasjonscellene i atmosfæren oppkalt etter seg – hadleyceller. Hadleys arbeid ble imidlertid stort sett oversett av samtiden - til det ble gjenoppdaget av John Dalton i 1793.

Hadley Centre for Climate Prediction and Research er oppkalt etter Hadley. Han har også fått et krater på Mars oppkalt etter seg.

## Se også
*Hadleycelle
*Atmosfærisk sirkulasjon

## Referanser
Mirage

__NOTOC__
***Mirage*** er et progrockalbum fra 1974 fra bandet Camel. Det er ikke et av deres mest kjente album, men det har et av bandets mest kjente sanger, «Lady Fantasy». Dette er Camels andre utgitte album og har bare fem låter, men to av dem er over 9 minutter lange. Albumet fikk riktignok oppmerksomhet fort at albumcoveret var mer eller mindre en nøyaktig kopi av logoen til sigarettmerket Camel, og dette var kontroversielt også på den tiden det ble gitt ut.

Det var på dette albumet Camel begynte å utvikle sitt senere distinktive lydbilde, markert med gruppens flytende innviklede rytmer samt en markant og uforutsigbar instrumental veksling mellom keyboardspiller Peter Bardens og gitaristen Andrew Latimer. Bandet markerer seg også hos progrockens likeman med den periodedelte låten «Lady Fantasy», som viser bandets mer komplekse retninger de ville ta på sine senere utgivelser. Låta «Nimrodel/The Procession/The White Rider» ble skrevet av Latimer og var inspirert av J.R.R. Tolkiens verk *[[Ringenes herre]]*. Nimrodel er en alv, mens *The White Rider* hentyder til en senere utgave av Gandalv i slaget ved Rohan og Minas Tirith.

Andrew Latimers grasiøse fløytespill utmerker seg på noen av låtene på albumet, inkludert «Supertwister», og det er på det rene at han har flere teknikker og er mer fleksibel enn for eksempel Ian Anderson, kjent fra Jethro Tull. Camel retter fortsatt på noen ujevnheter på *Mirage*, men det er opplagt at de begynner å komme inn i sine etter hvert stilmessige kjennetegn. Mirage nådde forøvrig plass 149 på Billboardlisten.

## Sporliste

#«Freefall» (5.54)(Peter Bardens) 
#«Supertwister» (3.23)(Peter Bardens) 
#«Nimrodel/The Procession/The White Rider» (9.18)(Andrew Latimer) 
#«Earthrise» (6.41)(Peter Bardens, Andrew Latimer) 
#«Lady Fantasy» Suite: «Encounter» / «Smiles for You» / «Lady Fantasy» (12.45)(Peter Bardens, Doug Ferguson, Andrew Latimer, Andy Ward)

* **Bonusspor på remasterutgaven fra 2002:**
#«Supertwister» (Live at The Marquee Club) (3.14) – Live fra konserten den 30. oktober 1974(Peter Bardens)
#«Mystic Queen» (Live at The Marquee Club) (6.09) – Live fra konserten den 30. oktober 1974(Peter Bardens)
#«Arubaluba» (Live at The Marquee Club) (7.44) – Live fra konserten den 30. oktober 1974(Peter Bardens)
#«Lady Fantasy»: «Encounter» / «Smiles for You» / «Lady Fantasy» (12.59) – Original Basing Street Studios Mix 1973(Peter Bardens, Doug Ferguson, Andrew Latimer, Andy Ward)

## Personell
* Andrew Latimer – Gitar, fløyte og vokal
* Peter Bardens – Keyboards, orgel, piano, celeste, Mini Moog, mellotron og vokal
* Doug Ferguson – Bass, vokal
* Andy Ward – Trommer, deodorantspray

## Utgivelsesdetaljer
* 1974, USA, Janus Records, LP
* 1974, Storbritannia, Deram Records 820 613-2, utgivelsesdato 1974, LP
* 2002, Storbritannia, London 8829292, utgivelsesdato 3. juni 2002, CD (remikset versjon)

## Referanser


## Eksterne lenker
*
Schrödingers katt

**Schrödingers katt** er et tankeeksperiment funnet på av den østerrikske fysikeren Erwin Schrödinger. Tankeeksperimentet er et paradoks, og viser at teorien om kvantemekanikk er ufullstendig, i og med at den ikke kan gi svar på problemstillingen. Tankeeksperimentet er som følger:

:En katt plasseres i en lukket kasse. I forbindelse med kassen er det et apparat med en radioaktiv kilde som med en sannsynlighet på 50 prosent kommer til å sende ut en partikkel i løpet av en time. Partikkelen utløser i så fall en mekanisme som sender giftgass inn til katten slik at den dør.

Teorien om kvantemekanikk sier at partikkelen både eksisterer og ikke eksisterer på en gang; den er i en såkalt superposisjon. Dette skulle i så fall bety at katten teoretisk sett både er levende og død. Men ved å åpne kassen kan man bare observere én av de to tilstandene, ikke begge samtidig. Det er ennå ikke observert noen katt (eller noe på den størrelsen) i en slik superposisjon, at den er død og levende på en gang.

Schrödinger mente ikke at det skulle finnes en katt som var både død og levende; hans innsigelse mot kvantemekanikken var at den ikke kunne forutsi når den radioaktive superposisjonen ville bryte sammen og partikkelen ville gå over til å være enten eksisterende eller ikke-eksisterende.

Kvantemekanikken kan for øvrig ikke brukes på store ting som katter, men forbeholdes partikler, atomer og i ytterste grad molekyler.

## Referanser


## Se også
* Niels Bohr
* Schrödinger-ligningen
* Heisenbergs uskarphetsrelasjon
* :Kategori:Tankeeksperiment
Karri

**Karri** er en krydderblanding som består av mange aromatiske kryddere, slik som for eksempel gurkemeie, pepper, koriander, cayennepepper, muskat, ingefær, kanel, kryddernellik, sennep, kardemomme, spisskummen. Karri inneholder ofte bukkehornkløver, som kan gi alvorlige allergiske reaksjoner hos mennesker med allergi mot peanøtter, soya og lupin.

Karri er en av de vanligste krydderblandingene i verden og stammer fra det indiske kjøkken. Karri er i tillegg navnet på sausbaserte varmretter i det indiske, tamilske, britiske og thailandske kjøkken. Ordet karri er opprinnelig tamilsk og betyr simpelthen saus.

Det finnes et stort antall oppskrifter på både krydderblandingen og de sausbaserte matrettene.

## Se også
*Curry (Matretter som kan være, men ikke nødvendigvis er, laget med krydderet karri).

## Referanser